OMS trage un semnal de alarmă: Cazuri Covid în creştere în Europa, după şase săptămâni de declin.
Cazurile de Covid sunt într-o nouă creştere în Europa. Săptămâna trecută, noile cazuri în Europa au crescut cu 9%, până la puţin peste un milion. OMS constată o reapariţie a cazurilor de Covid-19 în Europa Centrală şi de Est.
Cazurile de Covid sunt într-o nouă creştere în Europa, după şase săptămâni de declin, avertizează OMS. Săptămâna trecută, noile cazuri în Europa au crescut cu 9%, până la puţin peste un milion.Organizaţia Mondială a Sănătăţii (OMS) constată o reapariţie a cazurilor de Covid-19 în Europa Centrală şi de Est, precum şi o creştere a noilor cazuri în mai multe ţări din Europa de Vest, a declarat joi directorul OMS pentru Europa, Hans Kluge, conform Reuters.Se constată o presiune continuă asupra spitalelor şi a angajaţilor din domeniul sănătăţii, iar la peste un an de la pandemie sistemele de sănătate nu ar trebui să se afle în această situaţie, a spus Hans Kluge.Creşterea cazurilor în Europa vine după şase săptămâni de declin. Săptămâna trecută, noile cazuri în Europa au crescut cu 9%, până la puţin peste un milion."Europenii trebuie să se întoarcă la elementele de bază", a afirmat Hans Kluge. E nevoie de atenţie sporită la noile tulpini, testare îmbunătăţită şi urmărirea contactelor, concentrare mai puternică asupra prevenirii şi controlului altor boli, măsuri de combatere a "oboselii pandemice", relaxare treptată a restricţiilor, pe bază de dovezi, şi accelerarea vaccinării.